اوکراینا سئپاراتچی قوهلره قارشی قاباقلاییجی تدبیرلر گؤرمهسه، مالوروسییانین اراضیسی تکجه دونتسکله مهدودلاشمایاجاق.
آخار. آذ خبر وئریر کی، بو سؤزلری پولیتولوق ایلقار ولیزاده اوکراینادا مالوروسییا آدلی یئنی قوندارما دؤولتین یارادیلماسی مسئلهسینی شرح ائدرکن دئییب.
«اوکراینادا یئنی دؤولت یارادیلماسی تشببوسو ایله چیخیش ائدن اینسانلار نظرده توتورلار کی، بو دؤولته اوکراینانین روسدیللی دیگر رئگیونلاری دا قوشولا بیلر. اونلار بونونلا سؤزوگئدن قوندارما قورومون حجمینی بؤیوتمیی پلانلاشدیریرلار. بو، اصلینده، اونلارین پلانلاریندان خبر وئریر. اونلار قوندارما دونتسک خالق رئسپوبلیکاسینین اراضیلری ایله کیفایتلهنمهییبلر و دیگر رئگیونلارا گؤز دیکیبلر. البته کی، بو، چوخ تهلوکهلی بیر آددیمدیر»، - او بیلدیریب.
اکسپرتین فیکرینجه، روسییا اوکرایناداکی بوتون سئپاراتچی قوهلری واحید بیر نقطهده بیرلشدیرسه، مالوروسییا لاییحهسینینین افکتینی گؤرهجک:
«ماراقلیسی بودور کی، دونئتسکین ایرلی سوردویو بو فیکری دیگر سپاراتچی رژیم اولان قوندارما لوقانسک خالق رئسپوبلیکاسی دستکلهمهییب. دونتسکله لوگانسک آراسیندا معین ضدیتلر وار و همین پروبلملر آرا-سیرا اوزه چیخیر. بئله وضعیتده بوتون بو سئپاراتچی رگیونلاری بیرلشدیرمک چتین اولور. طبیعی کی، پروسئسلرین نئجه نتیجهلنمهسی کونکرئت سیاسی گئدیشلردن آسیلیدیر. اگر روسییایا قارشی غرب طرفیندن هانسیسا آددیملار آتیلسا، اوکراینا روسییایا قارشی داها سرت مؤقع قویسا، بو پروسسین قارشیسینی آلماق ممکوندور. عکس تقدیرده روسییانین دستکلدیی قوندارما قوروملارین حسابینا بو لاییحهنین میقیاسی بؤیویهجک. مالوروسییا دؤولتینین یارادیلماسی تمامیله اولماسا دا، یاواش-یاواش اوکراینانین معین حیصسهسینه، خصوصیله ده روسدیللی اهالییه شامیل اولونا بیلر. اگر غربدن رئال تضییقلر اولسا و اوکراینا مالوروسییانین یارادیلماسی ایله باغلی قاباقلاییجی تدبیرلر گؤرسه، بو، سادهجه لاییحه اولاراق قالاجاق».
قید ائدک کی، قوندارما دونتسک خالق رسپوبلیکاسینین رهبری آلکساندر زاخارچئنکو مالوروسییا دؤولتینین یارادیلدیغینی اعلان ائدیب.
azb_Arab azb_Arab azb_Arab azb_Arab azb_Arab azb_Arab